कल खोले जाएंगे कपाट, बारिश-बर्फबारी के बाद रजिस्ट्रेशन 30 अप्रैल तक रुका
बाबा की डोली केदारनाथ धाम पहुंची कल खोले जाएंगे कपाट, बारिश-बर्फबारी के बाद रजिस्ट्रेशन 30 अप्रैल तक रुका Doors will be opened tomorrow, registration stopped till April 30 after rain and snowfall
बाबा केदारनाथ की डोली सोमवार दोपहर उत्तराखंड के केदारनाथ धाम पहुंच गई। इस दौरान बड़ी संख्या में श्रद्धालु मौजूद रहे। डोली पर हेलिकॉप्टर से फूल बरसाए गए। केदारनाथ धाम के कपाट 25 अप्रैल को खुलेंगे। कपाट खुलने से पहले अंतिम तैयारियां जारी हैं। मंदिर को 20 क्विंटल फूलों से सजाया जा रहा है। सोमवार सुबह भी यहां बर्फबारी हुई।
चारधाम यात्रा शनिवार को अक्षय तृतीया से शुरू हो गई। अगले 5 दिन में हिन्दू तीर्थ यात्री बद्रीनाथ, केदारनाथ, यमुनोत्री और गंगोत्री के दर्शन करेंगे। गंगोत्री और यमुनोत्री के कपाट 22 अप्रैल को खुल गए। बद्रीनाथ धाम के कपाट 27 अप्रैल को खोले जाएंगे।
उत्तराखंड सरकार ने केदारनाथ के पैदल रास्ते में भारी बर्फबारी और मौसम विभाग की चेतावनी को देखते हुए केदारनाथ धाम यात्रा के लिए तीर्थयात्रियों का रजिस्ट्रेशन 30 अप्रैल तक रोक दिया है। भारतीय मौसम विभाग ने केदारनाथ धाम मार्ग और धाम में भारी बर्फबारी का अलर्ट जारी किया है। केदारघाटी में अगले एक हफ्ते तक मौसम खराब रहने का अनुमान है।
एवलांच (हिमस्खलन) की चेतावनी को देखते हुए जिला प्रशासन जरूरी कार्रवाई कर रहा है। 
केदारनाथ धाम में रविवार को रुक-रुककर बारिश और बर्फबारी हुई। राज्य सरकार ने तीर्थयात्रियों के लिए एडवाइजरी जारी की है। यात्रियों से कहा गया है कि वे धाम जाने से पहले अपने साथ गर्म कपड़े और जरूरी सामान रखें।
केदारनाथ धाम में बारिश और बर्फबारी की 4 तस्वीरें...
इलाज के पुख्ता इंतजाम
उत्तराखंड के डीजीपी अशोक कुमार ने कहा, शनिवार को केदारनाथ धाम में भारी बर्फबारी हुई थी। तीर्थयात्री सतर्क रहें और मौसम को देखते हुए अपनी यात्रा शुरू करें। सरकार की ओर से कहा गया है कि सभी रास्तों पर इलाज के पुख्ता इंतजाम किए गए हैं। यात्री तबीयत बिगड़ने पर नजदीकी हेल्थ केंद्र भी जा सकते हैं और डॉक्टर से परामर्श ले सकते हैं।
मुख्यमंत्री पुष्कर सिंह धामी व स्वास्थ्य मंत्री डॉ. धन सिंह रावत के निर्देश पर स्वास्थ्य सचिव डॉ. आर.के. राजेश कुमार चारधाम यात्रा मार्ग पर स्वास्थ्य सेवाओं का जायजा ले रहे हैं। इसी कड़ी में स्वास्थ्य सचिव केदारनाथ धाम का दौरा कर विभिन्न स्थानों पर हेल्थ यूनिट्स की जांच की। स्वास्थ्य सचिव डॉ. राजेश कुमार ने कहा कि चारधाम यात्रा को लेकर स्वास्थ्य विभाग ने पूरी तैयारी कर ली है।
बीमारी हो तो पहले सूचना देने की अपील
स्वास्थ्य सचिव ने कहा कि तीर्थयात्रियों से अपील है कि 55 वर्ष से अधिक उम्र के भक्त यदि शुगर, बीपी, हृदय रोग आदि से पीड़ित हैं तो पहले से से बता दें। उन्होंने कहा कि ऐसे श्रद्धालुओं पर हेल्थ सर्विस 104 के माध्यम से नजर रखी जाएगी।
स्वास्थ्य सचिव के मुताबिक इस बार उत्तराखंड में चार धाम यात्रा के दौरान सरकार का केदारनाथ यात्रा मार्ग पर विशेष फोकस है। उत्तराखंड के मुख्यमंत्री पुष्कर सिंह धामी ने रविवार को देहरादून में चार धाम यात्रा तीर्थयात्रियों के लिए इलाज की सुविधाओं से लैस वाहनों को हरी झंडी दिखाकर रवाना किया।
यमुनोत्री में दो तीर्थयात्रियों की मौत
उधर, यमुनोत्री में रविवार को एक और तीर्थयात्री की हार्ट अटैक से मौत हो गई। मध्य प्रदेश के खरगोन जिले के पधानिया तहसील के रहने वाले दिनेश पाटीदार (40) की रविवार को यमुनोत्री से लौटते समय मौत हो गई। इसके पहले शनिवार को कनक सिंह (62) की मौत हो गई थी। वे गुजरात में सूरत के कौशाम्भा के रहने वाले थे।
चारधाम यात्रा से जुड़ी ये खबरें भी पढ़ें...
चारधाम यात्रा शुरू, खुले गंगोत्री-यमुनोत्री के पट:25 अप्रैल को केदारनाथ और 27 को बद्रीनाथ धाम के कपाट खोले जाएंगे
उत्तराखंड की चारधाम यात्रा शनिवार को अक्षय तृतीया से शुरू हो गई। अगले 5 दिन में हिन्दू तीर्थ यात्री बद्रीनाथ, केदारनाथ, यमुनोत्री और गंगोत्री के दर्शन करेंगे। 21 अप्रैल तक 16 लाख लोग यात्रा के लिए रजिस्ट्रेशन करवा चुके हैं। सबसे पहले दोपहर 12:35 बजे गंगोत्री धाम और दोपहर 12:41 बजे यमुनोत्री धाम के कपाट खोले गए। पूरी खबर पढ़ें...
चारधाम यात्रा शुरू;1550 किमी के सफर का 85% रास्ता हो चुका सुगम, अब 6 दिनों में भी पूरी यात्रा संभव
चारधाम यात्रा शनिवार से शुरू होगी। 22 अप्रैल को यमुनोत्री व गंगोत्री के कपाट खुलेंगे। 25 को केदारनाथ और 27 को बद्री विशाल के दर्शन शुरू होंगे। भास्कर ने यात्रा से ठीक पहले चारों धामों के बीच 1,550 किमी से ज्यादा दूरी तय कर तैयारियों का जायजा लिया। पूरी खबर पढ़ें...